«Hold Me Now» (norsk oversettelse: "hold meg nå") er en engelskspråklig popsang som vant Eurovision Song Contest 1987 for Irland. Sangen ble fremført og skrevet av Johnny Logan, som også vant konkurransen i 1980. Dette var Irlands tredje seier i konkurransen, og sangen ble den største kommersielle suksessen til en vinnersang siden «Ein bißchen Frieden» vant i 1982. I Norge nådde sangen andreplass på VG-lista, og i 2005 ble «Hold Me Now» kåret til den tredje beste sangen fra Eurovision Song Contests 50 første år.